Дио
Дио () е първата самостоятелна група на Рони Джеймс Дио. Тя е създадена през 1982, след раздялата му с Блек Сабат. В едно интервю Дио заявява, че никога не е мислил за соло кариера, просто искал да създаде група с приятеля си от „Блек Сабат“ Вини Апис. Избрали Дио за име на групата, понеже звучало добре, а и той бил доста известен по онова време. Освен, че е вокал, Дио свири и на кийборда. Освен Вини Апис на барабаните към групата се присъединяват и Вивиан Кемпбъл (китара) и Джими Бейн (бас).

История

Началото и Holy Diver (1982 – 1983) 
През 1982 г. Дио и Вини Апис напускат Блек Сабат и формират група Дио. Към нея се присъединяват Вивиан Кемпбъл и Джими Бейн. През май 1983 г. излиза дебютният албум – „Holy Diver“. За да не седи вокалът заклещен зад кийборда на концертите, към групата се присъедява и Клод Шнел.

The Last in Line, Sacred Heart, Dream Evil (1984 – 1989) 
Вече като квинтет, групата издава „The Last in Line“ на 2 юли 1984 г., последван от „Sacred Heart“ на 15 август 1985 г. По време на промоционалното турне Дио написва няколко парчета, които излизат в мини албума „Intermission“, а след това написва и няколко парчета за проекта Hear n'Aid. През 1986 г. Кемпбъл е уволнен от Дио и се присъединява към Уайтснейк. Той е заместен от Крейг Голди. На 21 юли 1987 г. излиза четвъртия студиен албум на групата („Dream Evil“), след който Дио сменя целия състав на групата, и през юни 1989 г. довежда 18-годишния китарист Роуън Робъртсън.

Промени (1990 – 1999) 
Шнел, Бейн и Апис напускат групата и са заменени от Йенс Йохансон, Тед Кук и бившия барабанист на AC/DC Саймън Райт.

В този състав групата издава „Lock up the Wolves“ през 1990 г., след което Рони напуска, за да се събере отнова с бившите си колеги от „Блек Сабат“. С тях той издава само един албум – „Dehumanizer“ (1992). Дио решава да възобнови отново групата си и за китарист е привлечен Теди Джи, кийбордист Скот Уорън и басист Джеф Пилсън. В този състав групата издава „Strange Highways“ (1993), „Angry Machines“ (1996) и концертния „Inferno: Last in Live“ (1998). Някои фенове ги определят като най-лошите от дискографията на Дио, а други виждат в тях нужна промяна от остарелия звук на 80-те.

Завръщане (2000 – 2004) 
Дио иска да си върне първоначалния успех и Трейси Джи е заменен от завръщащия се Крейг Голди. С него е издаден албума „Magica“, който излиза на 13-о място в класацията на Билборд 200. Албума съдържа стария и по-успешен звук на групата, който с използването на кийборди придава модерно чувство. Не след дълго обаче, Голди напуска през януари 2002 г. и е заменен от Дъг Олдрич. Поради късното му включване, той почти няма приноси в излезлия скоро след това „Killing the Dragon“. Олдрич, както и Кемпбъл преди него, напуска за да се присъедини към Уайтснейк през 2004 г.

Master of the Moon и разпад (2004 – 2010) 
Десетият студиен албум на групата, „The Master of the Moon“, излиза на 30 април 2004 г. През 2005 г. групата издава концертния „Evil or Divine - Live in NYC“ (DVD). Дио прави турне в Япония, Европа и Южна Америка и издава Holy Diver – DVD на концерта им от Русия. През 2007 г. е обявено, че Блек Сабат ще се събере с Рони Джеймс Дио под името Heaven & Hell. Бандата издава единствения си албум The Devil You Know през 2009 г. Участието на Рони Джеймс Дио там, отлага записването на новия албум за Дио – Magica II. Групата е трябвало да запише един или два албума през 2010 г. На 18 ноември 2009 г. европейското турне е прекратено поради хоспитализирането на Дио. Той е диагностициран с рак на стомаха и е подложен на лечение. Неговата съпруга Уенди Дио благодари на всички за пожеланията и казва: „След като убие този дракон, Рони ще се завърне на сцената, на която принадлежи, за да прави това, което най-много обича – да радва феновете си“.

На 19 февруари 2010 г. в сайта на Дио, излиза съобщение, че ще бъде издаден бокс сет в ограничен тираж, наречен Tournado Box Set. Той включва Killing the Dragon CD, Evil or Divine DVD, DVD с бонус материали, интервюта, фото галерия, снимки зад сцената, промо видео за песента Push и сингъла Electra, която е и последната песен на групата от незавършените албуми Magica II и Magica III.

Рони Джеймс Дио умира на 16 май 2010 г. от рак на стомаха в Хюстън, Тексас. На 9 ноември 2010 г. излиза посмъртно концертния албум Dio at Donington UK: Live 1983 & 1987.

Мъри 
Мъри е демоничния талисман на групата. Той присъства на някои обложки на албумите (Holy Diver, The Last in Line, Dream Evil) на Дио и на концерти.

Holy Diver 
Това е първи албум с талисмана нарисуван на обложка. На нея, Мъри измъчва католически свещеник. Дио казва, че е подвеждаща и би могла да изобразява как свещеникът убива Мъри. Възможно е да показва дявола, който е измъчвал свещеника, но веригата се чупи и той потъва в дълбините. Също така би могло да се приеме като интерпретация на идеята, че и свещениците понякога са изкушени от злото.

The Last in Line 
Мъри участва и във втория албум на групата, The Last in Line. На тази обложка, възкръснали души излизат от гробовете си в денят на Страшния съд и виждат гиганта Мъри, взиращ се в тях на хоризонта.

Dream Evil 
Мъри не е изобразен на третия албум, Sacred Heart, но е включен в оригиналния си вид в Dream Evil. Той е изобразен на прозорец на детска стая със спящо дете. Песента от този албум Faces in the Window е свързана именно с обложката му (цялата концепция на албума е за страховете от нощта и тъмнината).

Състав

Времева линия

Дискография 
{|width="100%" align="center"|
|valign="top" width="50%|

Албуми 
 Holy Diver (1983)
 The Last in Line (1984)
 Sacred Heart (1985)
 Dream Evil (1987)
 Lock up the Wolves (1990)
 Strange Highways (1994)
 Angry Machines (1996)
 Magica (2000)
 Killing the Dragon (2002)
 Master of the Moon (2004)

EP 
 The Dio E.P. (1986)

Концертни албуми 
 Intermission (1986)
 Inferno - Last in Live (1998)
 Evil or Divine - Live In New York City (2005)
 Holy Diver: Live (2006)
 Dio at Donington UK: Live 1983 & 1987 (2010)
 Finding The Sacred Heart: Live In Philly 1986 (2013)
 Live in London, Hammersmith Apollo 1993 (2014)

Компилации 
 Diamonds – The Best of Dio (1992)
 Anthology (1997)
 Master Series (1999)
 The Very Beast of Dio (2000)
 Anthology: Volume Two (2001)
 Evil Collection: The Very Best (2002)
 Stand Up and Shout: The Dio Anthology (2003)
 The Collection (2003)
 Rock Legends (2008)
 Mightier Than the Sword (2011)
 The Very Beast of Dio 2 (2012)
 Snapshot (2013)
|valign="top" width="50%|

Видеография 
 Live in Concert (1984)
 A Special from the Spectrum (1984)
 Sacred Heart The Video (1986)
 Time Machine (1990)
 Evil or Divine – Live in New York City (2003)
 We Rock (2005)
 Holy Diver – Live (2006)
 Finding The Sacred Heart – Live In Philly 1986 (2013)
 Live in London, Hammersmith Apollo 1993 (2014)

Вижте също 
 Елф
 Рейнбоу
 Блек Сабат
 Hear 'n Aid
 Heaven & Hell

Външни препратки 
 Официален уебсайт
  Dio в Encyclopaedia Metallum
 Hear n Aid Hear n Aid Project

Американски метъл групи
Музикални групи в Ню Йорк (щат)